|  |
| --- |
| **Становище на** **администрацията на Министерския съвет***Съгласуването се извършва на основание чл. 21, ал. 5 от Закона за нормативните актове* |
| **Проект на акт:** | **Вид оценка:**  |  |
| Постановление на Министерския съвет за изменение и допълнение на Наредбата за условията и реда за предоставяне на средства за компенсиране на намалените приходи от прилагането на цени за обществени пътнически превози по автомобилния транспорт, предвидени в нормативните актове за определени категории пътници, за субсидиране на обществени пътнически превози по нерентабилни автобусни линии във вътрешноградския транспорт и транспорта в планински и други райони и за издаване на превозни документи за извършване на превозите | **Становище по ред:** |  |
| **Номер и дата:**  |  |
| **В отговор на №:**  | 15-00-220/13.06.2025 г. |
| **Институция:** | Министерство на транспорта и съобщенията |
| **Диспозитив:** |  |
| **Основание:** | Чл. 30б, ал. 3, т. 2, б. “а” | от Устройствения правилник на Министерския съвет и на неговата администрация |

|  |
| --- |
| Обща препоръкаС оглед на факта, че в Раздел 1 е възприет подход, при който са дефинирани три отделни проблема, препоръчваме във всички останали раздели на оценката информацията да бъде представена поотделно за всеки от тези проблеми.Относно Раздел 1 „Проблем/проблеми за решаване:“Предлагаме съдържанието на Раздел 1 да бъде преформатирано, като всеки от проблемите бъде изложен подробно в отделни подточки (напр. 1.1–1.3). За всеки проблем е препоръчително да бъде посочена следната информация: какъв е проблемът, каква е неговата същност и мащаб, какви са причините за възникването му, кои страни и/или обществени отношения са засегнати, какви са реалните или потенциални негативни последици от неговото нерешаване, какво е желаното състояние и какви действия биха могли да доведат до постигането му. Препоръчваме също така в изложението да бъдат включени данни, анализи или друга релевантна информация, която допълнително да пояснява същността и обхвата на идентифицираните проблеми.Относно Раздел 2. „Цели“:Съдържанието на раздела следва да бъде прецизирано така, че в него да останат единствено целите, които се предвижда да бъдат заложени, без включване на текст относно предлаганите промени и очакваните резултати.Напомняме, че добрата практика при формулиране на цели предполага, доколкото е възможно, те да бъдат обвързани с измерими резултати. За по-прецизна формулировка препоръчваме използването на [Ръководството за извършване на предварителна оценка на въздействието](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр. 22 - 24)Относно раздел 3 „Заинтересовани страни“:Препоръчваме заинтересованите и засегнатите страни да бъдат представени поотделно за всеки от идентифицираните проблеми. Подобна структура би допринесла за по-ясно онагледяване на реалното и потенциалното въздействие на нормативната рамка върху различните групи заинтересовани страни.Относно раздел 4 „Варианти на действие. Анализ на въздействията:”Смятаме, че приетият подход за обобщено представяне на проблемите в този раздел затруднява проследимостта на информацията и нейното възприемане. Както бе посочено в Общата препоръка, следва вариантите на действие да бъдат разгледани поотделно за всеки от дефинираните проблеми.Всеки вариант следва да бъде детайлно представен в частта „Описание“. Вариант 1 „Без действие“ следва да отразява текущото състояние, а Вариант 2 да съдържа конкретните действия или мерки, които ще бъдат предприети, включително максимално точна и изчерпателна информация относно предвидените нормативни промени.**Анализ на въздействията**Очакваните въздействия върху идентифицираните заинтересовани страни следва да бъдат ясно и изчерпателно представени. Това ще осигури логическа връзка с формулираните цели и ще обоснове избора на предпочитания вариант.Анализът следва да включва както положителни, така и потенциално отрицателни ефекти върху основните групи заинтересовани страни. За всеки проблем и съответните варианти препоръчваме да се анализират икономическите, социалните и екологичните въздействия, като прогнозите бъдат подкрепени с количествени и качествени показатели.Колкото по-голям е делът на количествено представената информация, толкова по-убедителен ще бъде анализът на въздействието. За целта препоръчваме използването на насоките от [***Ръководството за извършване на предварителна оценка на въздействието***](http://www.strategy.bg/Publications/View.aspx?lang=bg-BG&categoryId=&Id=297&y=&m=&d=) (стр. 28-37).Относно раздел 5 „Сравняване на вариантите:”След прецизиране и формулиране на измерими цели в Раздел 2, следва и в този раздел те да бъдат актуализирани в съответствие с новата формулировка.Предлагаме таблиците да бъдат преработени, като в т. 5.1 се изготви една обща таблица за трите проблема. Препоръчваме при форматирането ѝ да не се изписва пълният текст на всяка цел, а да се използват съкратени означения като: „Цел 1“, „Цел 2“ и т.н..Относно раздел 7 „Консултации:”Съгласно Закона за нормативните актове срокът за провеждане на обществени консултации не може да бъде по-кратък от 30 дни. В тази връзка следва да бъдат посочени конкретните основания за определения по-кратък срок от 14 дни.Относно раздел 11 „Информационни източници:”Предлагаме, наред с изброяването на информационните източници, да бъдат включени и съответните хипервръзки, когато източниците са публично достъпни онлайн. |

|  |
| --- |
| \*   Съгласно чл. 17 от Наредбата за обхвата и методологията за извършване на оценка на въздействието, изводите и относимата информация от извършената частична предварителна оценка на въздействието се включват във финансовата обосновка по чл. 35, ал. 1, т. 4 от Устройствения правилник на Министерския съвет и на неговата администрация. |
| \*\*   При съгласуването по чл. 32 от Устройствения правилник на Министерския съвет и на неговата администрация кръгът от въпроси, проблеми и решения, разгледани в оценката на въздействието се съпоставя с кръга от въпроси, засегнати в проекта на нормативен акт. |
| \*\*\*   На основание чл. 30б, ал. 4 от Устройствения правилник на Министерския съвет и на неговата администрация е необходимо окончателната оценка на въздействието да бъде съобразена с препоръките от становището.\*\*\*\*   На основание чл. 85, ал. 1 от Устройствения правилник на Министерския съвет и на неговата администрация е необходимо това становище да бъде публикувано заедно с преработената оценка на въздействието и проекта на акт при обществените консултации, провеждани в изпълнение на Закона за нормативните актове. |
| И. Д. ДИРЕКТОР НА ДИРЕКЦИЯ „КООРДИНАЦИЯ И МОДЕРНИЗАЦИЯ НА АДМИНИСТРАЦИЯТА“ ВАДМИНИСТРАЦИЯТА НА МИНИСТЕРСКИЯ СЪВЕТ**ИСКРЕН ИВАНОВ** |